CELEX: 62018TN0180
Language: lt
Date: 2018-03-12 00:00:00
Title: Byla T-180/18: 2018 m. kovo 12 d. pareikštas ieškinys byloje VJ / EIVT

7.5.2018   
            
            
               LT
            
            
               Europos Sąjungos oficialusis leidinys
            
            
               C 161/69
            
         2018 m. kovo 12 d. pareikštas ieškinys byloje VJ / EIVT
   
   (Byla T-180/18)
   (2018/C 161/86)
   Proceso kalba: prancūzų
   
      Šalys
   
   
      Ieškovas: VJ, atstovaujamas advokatės N. de Montigny
   
      Atsakovė: Europos išorės veiksmų tarnyba (EIVT)
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti 2017 m. birželio 22 d. EIVT elektroniniu paštu atsiųstą apskaičiavimų lapą ir prireikus atlyginimo lapelį, pagal kurį jam mokėta (bus mokama) mokymosi pašalpa už vaikus,
            
         
               —
            
            
               priteisti iš atsakovės visas bylinėjimosi ir teismo proceso išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi dviem pagrindais.
   
               1.
            
            
               Pirmasis ieškinio pagrindas grindžiamas neteisėtumu grindžiamu prieštaravimu; ieškovas nurodo, kad ginčijamas sprendimas, 2016 m. balandžio 15 d. raštas, kuriuo remiantis šis sprendimas priimtas, ir EIVT Guidelines pažeidžia Pareigūnų tarnybos nuostatus ir jų X priedą.
            
         
               2.
            
            
               Antrasis ieškinio pagrindas grindžiamas ginčijamo individualaus sprendimo neteisėtumu. Šį pagrindą sudaro penkios dalys:
               
                           —
                        
                        
                           pirma dalis grindžiama socialinio aprūpinimo, teisėtų lūkesčių, teisinio saugumo, gero administravimo principų ir ieškovo įgytų teisių pažeidimu,
                        
                     
                           —
                        
                        
                           antra dalis grindžiama EIVT įsipareigojimų nesilaikymu, netinkamu administravimu, teisinio saugumo principo ir ieškovo teisėtų lūkesčių pažeidimu,
                        
                     
                           —
                        
                        
                           trečia dalis grindžiama teisės į šeimos gyvenimą ir teisės į mokslą pažeidimu,
                        
                     
                           —
                        
                        
                           ketvirta dalis grindžiama lygybės ir diskriminacijos draudimo principų pažeidimu,
                        
                     
                           —
                        
                        
                           penkta dalis grindžiama tuo, kad patvirtinant priemonę nebuvo derinami interesai ir nesilaikyta proporcingumo principo.